Románia

Maros megye

Nagyernye község polgármesteri hivatala

2021.07.23/7558 szám

**ÖSSZEHÍVÓ**

A Közigazgatási Törvénykönyvre vonatkozó 2019.07.03/57-es számú Sürgősségi Kormányrendelet 133. cikkelyének 1. bekezdése, a 134. cikkely 1. bekezdésének a.) betűje, 2. bekezdése és 3. bekezdésének a.) betűje, valamint a 196. cikkely 1. bekezdésének b.) betűje alapján soros ülésre hívom össze a tanácsot **2021. július 29-én, csütörtökön 14 órára** a helyi tanács Nagyernye község 439. szám alatti székhelyére, az alábbi napirend-tervezettel:

1. Határozattervezet Nagyernye község (Maros megye) közvilágítási szolgáltatása koncesszióba adásának jóváhagyásáról, Nagyernye község (Maros megye) közvilágítási szolgáltatásának koncesszióba adására vonatkozó döntés alapjául szolgáló Tanulmány, a közvilágítási szolgáltatás Szervezési és Működési Szabályzata valamint a Feladatfüzet, az egyszerűsített eljárással történő versenytárgyalás dokumentációjának jóváhagyásáról. Kezdeményező a polgármester.
2. Határozattervezet a súlyos fogyatékkal élők személyi gondozói által benyújtott, 2021 első félévére vonatkozó jelentések elfogadásáról. Kezdeményező a polgármester.
3. Határozattervezet a polgármester 2021.06.28/192 számú rendeletének érvényesítéséről, amely Nagyernye közigazgatási egység 2021-es évi helyi költségvetése esetében a TVA-ból a helyi költségvetések és a költségvetési hitelek kiegyenlítésére visszaosztott összegek negyedévi jellegének módosítására vonatkozik. Kezdeményező a polgármester.
4. Határozattervezet Nagyernye község 2021/II. negyedévi helyi költségvetése végrehajtásának jóváhagyásáról. Kezdeményező a polgármester.
5. Határozattervezet Nagyernye község tanácsa ülésvezető elnökének kiválasztásáról. Kezdeményező a polgármester.

A határozattervezeteket kísérő anyagok a következők: a kezdeményezők jóváhagyó beszámolói, az illetékes ügyosztályok szakmai jelentései.

A napirenden szereplő határozattervezetek anyagát a helyi tanácsosokkal kérésük szerint elektronikus postai úton közöltük.

A határozattervezeteket jóváhagyásra továbbították a három, Nagyernye község 2020.október 29-i 48-as számú határozatával megválasztott szakbizottságnak.

A tanácsosok módosító indítványokat fogalmazhatnak meg és nyújthatnak be a határozattervezettel kapcsolatban.

Jánosi Ferenc, polgármester